cyanic-selkie/wikianc huggingface dataset:
Halvleder
En halvleder kalles P-dopet (positiv) hvis den har overskudd av hull, og N-dopet (negativ) hvis den har overskudd av elektroner. Ved å sette P- og N-dopede halvledere inntil hverandre oppstår et område der stoffet på den ene siden har hull og på den andre siden elektroner som ladningsbærere. Området kalles en P-N overgang og er en diode. Dette utnyttes i stor skala i elektronikkindustrien. For eksempel vil en PN-overgang hindre elektroner å gå fra P til N men ikke fra N til P, dvs. strøm kan ledes fra P til N og ikke omvendt (se strømretning). Det samme gjelder også for hullene. De kan ikke gå fra N til P og leder dermed også kun strøm fra P til N. To veldig vanlige kombinasjoner er:
Alekhins forsvar
Alekhins forsvar er en sjakkåpning som begynner med åpningstrekkene Den er oppkalt etter den russiske verdensmesteren Aleksandr Alekhin etter at han spilte det to ganger i en turnering i Budapest i 1921.
Ved å spille springeren til f6 truer svart den hvite bonden på e4 som enten må forsvares eller flyttes igjen. Det sistnevnte er den vanligste da svart blir tvunget til å flytte springeren igjen, og vil gjerne bli tvunget til å flytte den enda flere ganger. Åpningen er regnet som «hypermoderne», det vil si at svart lar hvit oppnå en tidlig terrengfordel ved å befeste sentrum med bønder. Svart håper på å kunne angripe det hvite sentrum og vise at bøndene er svake.
Åpningstrekkene til hovedvariantene
Alle fire hovedvarianter nedenfor er basert på at hvit ønsker å angripe svarts springer på f6 med sin e-bonde. De inneholder alle følgende trekksekvens:
Hvits førstetrekk karakteriseres som kongebondeåpning. Svarts svar er det sjuende vanligste svaret, som spilles så pass sjeldent som i bare ca. 2 % av tilfellene.
Med å spille e5 har hvit besvart svarts springertrussel mot e4-bonden med sitt angrep på springeren ved hjelp av den truede bonden. Blant mestere er dette det desidert vanligste andretrekket for hvit, spilles i ca. 82,3 % av tilfellene.
Dersom hvit spiller noe annet enn 2. e5, forlates hovedvariantene, og spillet kan føres over til andre åpningssystemer, se under seksjonen andre varianter nederst i artikkelen.
Svart flytter sin springer til det sikre feltet d5 (spilles i 99,3 % av tilfellene), men bryter dermed med idealet om å unngå å flytte samme brikke mer enn en gang i åpningsfasen. Fra denne stillingen får vi ulik utvikling videre for jaktvarianten i forhold til de andre hovedvariantene.
Firebondeangrepet
Firebondeangrepet er den varianten som kanskje best illustrerer basisidéen ved Alekhins forsvar. Svart vil tillate hvit å gjøre flere tempovinnende angrep på springeren for å opprette en tilsynelatende imponerende bondesentrum i den tro at det senere kan ødelegges. Spillet kan bli veldig skarpt siden hvit enten må sikre sin posisjonsfordel eller gjøre bruk av den før svart lykkes i å angripe den. Svart må også spille aggressivt fordi passivt spill vil bli knust av hvits sentrum.
Den gamle hovedvarianten av Alekhins forsvar er
Denne varianten som oppretter et svært sentrum av bønder, er hvits mest ambisiøse plan, og spilles fortsatt, dog ikke særlig mye. Dette er ikke fordi varianten anses som spesielt dårlig for noen av partene, men fordi varianten er skarp og hvitspillere er som regel forsiktige med å gå inn i taktiske varianter der svart som regel er bedre forberedt. Hovedlinjen fortsetter med
Moderne hovedvariant
Den moderne hovedvarianten er da svart pleier å spille enten 4... Lg4, 4. ... g6 eller 4. ... dxe5. Denne planen er mindre ambisiøs, hvit satser på å lage et mindre sentrum som vil være lettere å forsvare. Svart vil fortsatt prøve å angripe dette sentrumet.
Andre hovedvarianter
Andre vanlige hovedvarianter er avbyttevarianten med trekksekvensen
og jaktvarianten (Laskerangrepet) med
Med sitt tredjetrekk, som er det nest vanligste tredjetrekket (men likevel så sjelden spilt som i ca. 10,9 % av tilfellene), truer hvit nok en gang svarts springer.
Dermed må svart nok en gang ut på tur med springeren, og har nå flyttet denne brikken 3 ganger på rad, hvilket ikke regnes som særlig bra i forhold til tempo og øvrig offisersutvikling. Hvit kan nå bygge en bondestilling i sentrum, hvilket imidlertid ikke skjer i Laskerangrepet:
Dermed har vi stillingen som er illustrert i diagram 4.
Endelig har vi tospringervarianten: I tospringervarianten aksepterer hvit straks doble bønder i bytte mot rask utvikling.
Wellington Koo
Vi Kyuin Wellington Koo (født 29. januar 1887 i Shanghai, død 14. november 1985 i New York) var en kinesisk diplomat og deltager i Versailleskonferansen i 1919.
Anne Henning
Anne Elizabeth Henning (født 6. september 1955 i Raleigh i Nord-Carolina) er en amerikansk tidligere skøyteløper.
Wellington Koo
Bakgrunn
Han var født i Shanghai og dro i 1904 til USA, der han studerte vestlig kultur for å kunne hjelpe Kina med imperialismens problemer. Han talte flytende engelsk og ble interessert i Kinas plass i det internasjonale samfunn. Koo gikk på Saint John's University i Shanghai og Columbia University i New York, der han var medlem av litteratur- og debattklubben Philolexian Society. I 1912 tok Koo doktorgrad i internasjonal rett og diplomati ved Columbia University.
Anne Henning
Anne Henning satte verdensrekorder på både 500 og 1,000 meter i 1971, da hun bare var 15 år gammel.
Wellington Koo
Karriere
Straks etter vendte han tilbake til Kina for å tjene den nye Republikken Kina som presidentens engelsksekretær. I 1915 ble Koo kinesisk minister med ansvar for forbindelsene til USA.
Anne Henning
Året etter vant hun gull på 500 meter under OL i Sapporo. Hun gikk i par med canadiske Sylvia Burka. Henning hadde første ytre, og på vekslingssiden ble hun hindret av Burka og tapte tid. Hun oppnådde likevel tiden 43,70, som var ny olympisk rekord. Burka ble diskvalifisert, og Henning fikk anledning til å gå på nytt. Hun gikk alene i omløpet, og forbedret rekorden til 43,33.
Wellington Koo
Karriere
I 1919 var han en av de kinesiske delegatene til Versailleskonferansen, og det er herfra hans berømmelse i første rekke stammer. Overfor de vestlige makter og Japan forlangte han at Japan skulle gi hele Shandong tilbake til Kina. Han forlangte også av de vestlige land at de skulle stoppe alle imperialistiske institusjoner som blant annet tariffkontroll og forpaktelser. De vestlige makter avslo hans krav, og derfor ble den kinesiske delegasjon den eneste ved fredskonferansen som ikke underskrev Versaillesfreden.
Anne Henning
Anne Henning fikk i tillegg bronsemedalje på 1,000 meter. Etter OL-sesongen valgte hun å legge opp som skøyteløper, bare 16 år gammel. Siden har hun arbeidet som lærer i Englewood, Colorado.
Wellington Koo
Karriere
Koo var videre involvert i dannelsen av Folkeforbundet som Kinas første representant i det nylig dannede forbundet. Han fungerte som president i Kina i 1926–1927 i en periode med kaos i Beijing. Senere var han utenriksminister under Chang Tso-lin, og som representant for Kina i Folkeforbundet protesterte han mot Japans invasjon av Mandsjuria. 1936–1940 fungerte han som ambassadør i Frankrike, inntil landet ble besatt av tyskerne. Derpå ble han kinesisk ambassadør i Storbritannia til 1946.
I 1945 var Koo på kinesisk vegne en av FNs grunnleggere, og senere ble han ambassadør i USA, der han forsøkte å opprettholde alliansen mellom Republikken Kina og USA, mens Kuomintang tapte terreng for Kinas kommunistparti og til sist måtte trekke seg tilbake til Taiwan.
Koo trakk seg tilbake fra diplomatiet i 1956 etter 44 års tjeneste og to verdenskriger. Han var Kinas mest erfarne og respekterte diplomat.
Dalane folkemuseum
Dalane Folkemuseum er et regionmuseum for Dalane-kommunene Eigersund, Bjerkreim, Sokndal og Lund kommune.
Dalane Folkemuseum ble grunnlagt i 1910, og holdt de første årene til på Årstad i Egersund. I 1935 flyttet museet til Slettebø, 3 kilometer fra Egersund sentrum. Her finner du også museets administrasjonsbygg. Kjernen i det opprinnelige anlegget er sorenskriver Feyers gamle landsted med hovedbygning, gårdsbestyrerbolig og vognskjul fra 1850-årene, samt lysthus fra 1830-årene.
Under 2. verdenskrig etablerte okkupasjonsmakta en militærleir på Slettebø. Museets håndverksavdeling og landbruksavdeling holder til i bygninger fra denne tida.
Wellington Koo
Karriere
I 1967 lot han seg pensjonere og flyttet til New York, der han tilbrakte resten av sine dager med familie og venner til sin død i 1985, 97 år gammel.
Privatliv
Wellington Koos første kone var Chang Jun-e; de giftet seg i 1908 og ble separert før 1912. Så fulgte Pao-yu Tang, som var yngste datter av den tidligere kinesiske statsminister Tang Shaoyi. Med henne fikk han to sønner, Wellington Koo Jr. (født 1921) og Freeman Koo (født 1923).
Dalane folkemuseum
Museets anlegg på Slettebø omfatter også et skolehus fra 1890-årene og ei stolpebu fra 1700-tallet. I 2000 ble området ytterligere utvidet, da museet overtok administrasjonsbygget fra den tidligere institusjonen Bakkebø. Bygningen fra 1955 er tegnet av Odd Brochmann. Den er nå pusset opp og rommer i dag kontorer, fotosamling, bibliotek, verksteder, arkiv og magasiner.
Wellington Koo
Privatliv
Han giftet seg igjen, denne gang med Hui-Lan «Juliana» Oei, som var datter av den javanesisk-kinesiske sukkermagnaten Oei Tiong-ham. Med henne fikk han sønnen Teh-chang Koo og datteren Patricia Koo samt tre stebarn. Han ble separert fra henne i 1950-årene. Han var gift med i alt fire kvinner – den siste, Juliana Koo, ble 111 år gammel.
Giovanni Franceschi
Giovanni Franceschi (født 25. april 1963 i Milano) er en italiensk tidligere svømmer. Med en høyde på 192 cm har han fått kallenavnet «Long John», på grunn av sin lenge. Franceschi konkurrerte for Italia og vant 41 medaljer under europamesterskap.
Svømming karriere
Franceschi var en vellykket svømmer på 1980-tallet. Hans største suksess fikk han i Europeiske mesterskap i svømming 1983 i Roma med to gull over 200 og 400 m fri, både i nye europeisk rekord tid Av World Swimming Championships 1982 i Guayaquil, vant han bronsemedalje over 200 meter og fjerdeplass over 400 meter individuell medley. Han svømte 22 italienske poster, vant 41 italienske mesterskaptitler i 50, 100, 200 og 400 m fri, 100 og 200m rygg, 100m butterfly og 200 og 400 m fristil.
Giovanni Franceschi leder et prosjekt for å forbedre svømmeteknikkene i SwimCamp Nuoto+ i Riccione (Provinsen Rimini), Viareggio (Toscana ) og Lignano Sabbiadoro (Friuli-Venezia Giulia). SwimCamp Nuoto+.
Palmarès
Merk : ER = europeisk rekord
Italienske svømmemesterskap
39 og 17 individuelle titler i svømming sesong som følger:
Liten fliksidedøgnflue
Liten fliksidedøgnflue (Siphlonurus lacustris) er en døgnflue som tilhører familiegruppen fliksidedøgnfluer eller svømmedøgnfluer. Gruppens ulike norske navn har oppstått på grunn av ulike norske dialekter og fra litteraturen.
Voksne (imago)
Kroppen er 10-15 millimeter lang, oftest brunlige eller gråbrune på farge. Lengst bak på bakkroppen er det to haletråder (cerci). Vingene er trekantet og holdes rett opp og ut fra kroppen i hvile. De er klare, uten flekker, med markerte, mørke årer. Fra den bakerste lengdeåren i forvingen går det flere, korte, bølgete tverr-årer til bakkanten. Bakvingene er godt utviklet og ganske store, de mangler en utvidelse ved basen. Beina er slanke, frambeina er lange og tynne. Bakfoten (tarsen) er lengre enn leggen (tibia). Hannen har store litt utstående fasettøyne.
Nymfer/larver
Nymfene er mellom 10-15 millimeter lang, vanligvis gulbrun på farge. De har mørkere klart ovale flekker langs ytterkanten av bakkroppsleddene, men aldri mørke tverrbånd. De små piggene på oversiden av det åttende bakkroppsleddet er kortere enn de er i bakkanten. Lengst bak på bakkroppen er det tre haletråder (cerci), som er kortere enn bakkroppen. Langs bakkroppssidene har de seks par bladformede trakégjeller med tydelige, mørke trakéer. På de to første bakroppsleddene (nærmest brystet) er gjellene doble, de andre leddene har enkle gjeller. Hodet er ganske bredt og har runde fasettøyne. Maxillarpalpens (de lengste og øverste «munnføttene») andre ledd har en enkelt rad hår, samt noen korte enkelt hår på innsiden.
Levevis
Liten fliksidedøgnflue finnes i og ved ferskvann, i innsjøer eller rolige partier i elva. Den finnes helst der vannet er ganske rent. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Vorstehhund strihåret
Vorstehhund strihåret (FCI #098) eller strihåret vorsteh er en av fire tyske vorstehhunder. Disse skiller seg imidlertid såvidt mye fra hverandre at de ikke regnes som varieteter, men egne hunderaser.
Femtitrekksregelen
Femtitrekksregelen i sjakk angir at en spiller kan forlange remis hvis ingen brikker er blitt slått og ingen bonde er blitt flyttet i løpet av de femti siste trekkene.
Partiet blir ikke automatisk remis når femti trekk er gjort – spilleren i trekket må kreve remis. Derfor er det mulig at et parti fortsetter etter at en av spillerne kunne ha krevd remis ifølge denne regelen. Teoretisk kan et parti fortsette til evig tid, men i praksis vil vanligvis en av spillerne være fornøyd med å kunne kreve remis når femtitrekksregelen er oppfylt.
Regelen har en lang historie, og er nevnt i Ruy López' tekst om sjakk fra 1561. Da man på 1900-tallet oppdaget at enkelte sluttspill (f.eks. med to løpere og konge mot springer og konge) bare kan vinnes i mer enn femti trekk (uten bondetrekk eller slag) fra bestemte stillnger, ble regelen endret til å omfatte enkelte unntak der over hundre trekk var tillatt. Unntakene er senere blitt fjernet, nå gjelder femtitrekksregelen for alle stillinger.
תיקו (שחמט)
Vorstehhund strihåret
Bruksområde
Vorsteh er en fuglehund som primært avles som jakthund på fugl, men den har også kvaliteter for annen type jakt og som brukshund og familiehund.
Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.
Utseende, anatomi og fysikk
En vorsteh er en edel og harmonisk hund med verdig holdning. Den er stødig, rolig og avbalansert. Svakt markert nakkeknøl og moderat stopp. Øynene er middels store og mørk brun farge er ønskelig. Ørene er høyt og bredt ansatte, og de er flate og hengende tett inntil hodet. Forlemmene er rette, parallelle og muskuløse. Baklemmene er også rette og parallelle. Skal være kraftige og muskuløse. og knærne er godt vinklet. Potene skal være runde til ovale, men godt sluttet og med kraftige klør. Hunden skal ha en sterk og muskuløs rygg med et kort, bredt og muskuløst lendeparti. Underlinjen er lett opptrukket med en elegant tørr bue. Halen skal være kraftig ved roten og høyt ansatt. Den smalner av mot spissen og er av middels lengde. Bevegelsene til en vorsteh er rette og parallelle. De er jordvinnende og med godt fraspark.
Pelsen er stri, og skal føles grov å ta på. På hodet og ørene er pelsen kortere, mykere og tynnere. Såkalt skimlet (spettet) pels i sorte, brune, grå og hvite kombinasjoner er mest vanlig, mens også ensfarget brun er normalt.
Vorstehhund går under gruppen stående fuglehunder og er en meget aktiv og menneskekjær hund. Den trives best når den får regelmessig mosjon eller trening. Den er en god trekkhund, det blir krysset mye husky og vorsteh for å få lette, sterke og raske hunder.
Rasehistorie
Vorstehhund strihåret er en rase som har mye slektskap til andre raser. Her finner vi blant annet Italiensk Spinone, på 1700-tallet manglet denne rasen fart, den tok seg frem i trav. etterhvert krysset man puddel med korthåret hønsehund, dermed kom de frem til den strihårede varianten. cirka på 1800-tallet blandet de inn pointerblod noe som ga rasen både fart og viltfinneregenskaper (evne til å finne vilt).
En viktig person for denne rasen er Sigismund von Zedlitz und Neukirch, hans mål var å avle opp en allsidig tysk hunderase. Den skulle finne fugl, ta stand, lose etter hare, apportere skadet vilt under alle situasjoner og å drive hjortevilt. Rasen skulle også brukes i alle type terreng.
Helse og helseproblemer
Den strihårede vorstehhunden er en gjenerelt frisk hunderase, men som i likhet med andre raser har noen helseproblemer:
Kari Karlsen
Kari Karlsen (født 5. februar 1952) er en norsk tidligere høydehopper som representerte Oslo IL.
Hun kom på tiendeplass ved EM i friidrett innendørs 1970, ellevteplass ved EM i friidrett innendørs 1971 og trettendeplass ved EM i friidrett innendørs 1974.
Roger Albrigtsen
Roger Albrigtsen (født 18. januar 1971) er en norsk forfatter av sakprosa, som hovedsakelig skriver bøker om Norge under andre verdenskrig. Han kommer fra Evenes kommune i Nordland.
Han var våren 2008 bokdebutant med utgivelsen Ukjent norsk krigshistorie – Sepals – Hemmelige baser på svensk jord 1944-1945. Albrigtsen er barnebarn av kurér, grenselos og XU-agent Magne Lindgren fra Skjomen.
Fylkesvei 2164
Fylkesvei 2164 går mellom Kolås og Skogli i Trysil kommune.
Frem til 2019 hadde veien betegnelsen fylkesvei 565 (Hedmark).
Tromøy
Tromøy er den største øya på Sørlandet, tidligere selvstendig kommune, og er i dag en del av Arendal kommune. Hove ligger på den sørvestligste delen av Tromøy, og langs kystlinjen mot Skagerrak ligger Raet nasjonalpark. Tromøybrua ga veiforbindelse med fastlandet i 1961. Tidligere gikk det bilferge fra Barbu til Skilsø på Tromøy. Nå går det passasjerferje mellom Arendal sentrum og Skilsø. Øya er i nord adskilt fra fastlandet av Tromøysund som er ca. 12 km langt, og i vest mot Hisøy av Galtesund som er litt over 2 km langt. Tromøya har et areal på 28,34 km².
1. januar 1992 ble Tromøy, Hisøy, Moland og Øyestad kommuner slått sammen med Arendal til den nye Arendal kommune. Tromøy hadde da en befolkning på 4 711 og et areal på 30 km.
Kommunesenteret var Færvik.
Berggrunnen består av grunnfjell, og er dekt med kystbarskog som er mye bebygd og oppdyrket. Det store norske raet som strekker seg langs kysten av Skagerrak, er landfast på Jomfruland og Tromøya, og danner her rullesteinsstrender. Landskapet er som ellers langs Agder-kysten kupert med mange bukter og viker, preget av den milliard år gamle skandinaviske fjellfoldingen og skurt av innlandsisen i siste istid. I 2012 startet diskusjoner om raet her bør bli nasjonalpark.
Tromøy kommune
1. januar 1992 ble Tromøy, Hisøy, Moland og Øyestad kommuner slått sammen med Arendal til den nye Arendal kommune. Tromøy hadde da en befolkning på 4 711.
Eldre historie
Navnet Tromøy kommer fra «Thruma» som betyr tram; en kant som stiger fram av havet.
Ynglingesagaen forteller at Harald Granraude (konge i Agder på 800-tallet) hadde sitt kongssete på Tromøy og at dronning Åsa Haraldsdatter tok med seg den ett år gamle Halvdan Svarte tilbake til Tromøy etter Gudrød Veidekonges død. Det er flere stedsnavn på Tromøy som stammer fra vikingtid; Tettstedet Kongshavn med 772 innbyggere (pr. 1. januar 2006), Alve og Hove for eksempel.
Fritidstilbud
Tromøy har fritidstilbud som blant annet inkluderer idrettslag, diskotek, mulighet for paintball-kamper og kor.
Idrettsforeningen Trauma er øyas største idrettsforening. De to største gruppene i Trauma er fotballgruppa og håndballgruppa. Begge gruppene har mange aldersbestemte lag i tillegg til seniorlag. Trauma Håndball er den håndballklubben på Sørlandet med flest aldersbestemte lag.
Utenom Trauma er nok Tromøy fritidsklubb den mest populære fritidstilbyderen, som arrangerer alt fra diskotek til regelmessige softgun-kamper. Ellers driver Tromøy menighet flere aktiviteter som Mini-Sing, Ten Sing og Maxi-Sing.
Tromøy skolemusikkorps er Tromøys eget musikkorps, og ble stiftet i 1936.
Sommeren 2007 ble Hovefestivalen avholdt for første gang. Med 72 000 festivaldeltakere ble den Norges største festival.
Kirker
Tromøy er stadig eget kirkesogn i Arendal prosti, og har 2 kirker, Tromøy kirke, en middelalderkirke i stein fra 1150 ligger øst for Hove, og Færvik kirke fra 1884 som ligger på Færvik. På Kongshavn ligger Kongshavn kapell.
Skogflåttencefalitt
Tromøya er et av få steder i Norge der det er påvist smitte av TBE-virus via skogflått, som kan forårsake skogflåttencefalitt (en form for hjernebetennelse). Det er bare 0,1–1 % av flåtten i risikoutsatte områder som er infisert.
Capão do Cipó
Capão do Cipó er en kommune i delstaten Rio Grande do Sul i sørregionen av Brasil.
Belgisk toppdivisjon i fotball 1995–1996
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Dark Romanticism
Dark Romanticism er et samlealbum til det irske black metal-bandet Primordial. Albumet inneholdt en CD og en DVD på 40 minutter.
Türkiye Futbol Federasyonu
Türkiye Futbol Federasyonu (TFF) er særidrettsforbundet for fotball i Tyrkia med tilholdssted i Istanbul. TFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt den 23. april 1923 og ble medlem av FIFA samme år og UEFA i 1962.
TFF arrangerer blant annet Süper Lig (landets øverste divisjon), og Türkiye Kupası (det nasjonale cupmesterskapet). Nåværende fotballpresident er Mehmet Ali Aydınlar.
Melanemerellidae
Utseende
Ganske små døgnfluer (vimgelengde 4–5 mm). Fasettøynene er ganske små hos begge kjønn. De voksne døgnfluene har brede forvinger med mange tverr-årer. Det finnes 2-3 tverr-årer mellom lengdeårene langs bakkanten av vingen. Bakvingen er oval, framkanten har et butt framspring i de indre 2/3, også denne med tverr-årer langs kanten. Nymfen av Melanemerella brasiliana er bred og flat. Hodet er bredt, framkanten jevnt rundet med oppstående hår, fasettøynene ganske små. Pronotum er kort og bredt, med spisst framskytende forhjørner. Beina er korte, lårene bredt plateformet utvidete. Vingeknoppene er rundede og sammenvokste i midten. Bakkroppen er ganske kort. Trakégjellene er ikke synlige ovenfra. Ryggleddenes bakhjørner er spisst tilbaketrukket.
Sarh
Sarh (tidligere Fort Archambault) er den tredje største byen i Tsjad med over 112 000 innbyggere. Byen er hovedstad i Moyen-Chari-regionen.
Buelinjet viftefly
Utseende
Et nokså lite (vingespenn 23 – 27 mm), spinkelt, gråbrunt nattfly. Labialpalpene er noe lengre enn hodet og stikker fram som et nebb. Hannen har en vifte av lange hår på framfoten. Forvingen er noe smalere enn hos de fleste andre viftefly, lyst gråbrun med tre brune tverrlinjer. Den innerste av disse er ganske rett, den midterste går parallelt med den innerste i den bakre halvdelen, men går så i en stor bue utover rundt den kommaformede midtflekken. Fremst nærmer den seg den innerste tverrlinjen og de to møtes ofte nesten ved framkanten. Den ytterste tverrlinjen er bred og kraftig og går i en jevn bue til vingespissen. Bakvingen er noe blekere enn forvingen, med to utydelige, brungrå tverrbånd, det ytterste av dem kantet med hvitt på yttersiden. Arten ligner på gråbrunt viftefly (Zanclognatha tarsipennalis), men er mindre, dessuten ender det ytre tverrbåndet i forvingen klart innenfor vingespissen hos gråbrunt viftefly.
Capão do Leão
Capão do Leão er en kommune i delstaten Rio Grande do Sul i sørregionen av Brasil.
Middelklasse
Middelklasse er et historisk begrep som betegner et samfunnslag mellom overklasse og arbeiderklasse. Som et sosiologisk begrep som særlig økonomisk brukes om en samfunnsklasse mellom underklassen og overklassen. I likhet med underklassen er middelklassen vanligvis lønnsmottakere, og de eier ikke produksjonsmidler eller betydelig kapital.
Historie
Begrepet middelklasse stammer fra 1700-tallets Frankrike, der den såkalte tredjestandens motsetningsforhold til konge, adel og geistlighet var en avgjørende drivkraft bak den franske revolusjon i 1789. Middelklassen var også viktige i de innledende fasene av den russiske revolusjon. Middelklassen spilte en vesentlig rolle for utviklingen av bystater i Europa. Den industrielle revolusjon førte til et oppsving for middelklassen, fulgt av arbeiderklassens vekst og påfølgende klassekamp.
Middelklassen i Norge er ikke helt som middelklassen i andre europeiske land. Historisk har den hatt liten politisk og sosial innflytelse sammenlignet med arbeiderklassen. I ordet «middel» antyder det at det er mellom noe. I motsetning til mange steder i Europa, der denne mellomkategorien er i forhold til aristokratiet på den ene siden og allmuen på den andre, var situasjonen annerledes i Norge. Eksempelvis i England kunne søkkrike industriherrer oppfatte seg som «middelklasse» ettersom det fantes en sterk adel. Det norske innholdet av begrep om middelklassen er derfor mer likt det engelskmennene ville kalt «lower middle class», lavere middelklasse. I henhold til en undersøkelse gjort av tidsskriftet Minerva i 2009, er det mer enn to av tre nordmenn mener de tilhører middelklassen. Selv et flertall av ufaglærte arbeidere og de med lav inntekt foretrekker nå å plassere seg i middelklassen.
Det er vanlig å skille mellom lavere middelklasse og øvre middelklasse, men en undersøkelse presentert i Tidsskrift for samfunnsforskning i 2007 tyder på at den høyt utdannede middelklassen i Norge både er, og legitimerer seg som, «folkelig». De er ikke spesielt opptatt av å skape seg en egen kulturell identitet.
Haiti under Sommer-OL 1960
Haiti under Sommer-OL 1960. Én mannlig sportsutøver fra Haiti deltok i vektløfting under Sommer-OL 1960 i Roma. Haiti vant ikke noen medaljer.
Gunvør Balle
Gunvør Balle (født 31. mars 1967 i Tórshavn) er en færøysk politiker (Tj.). og næringslivsleder.
Buelinjet viftefly
Utbredelse
Arten er utbredt i Europa, unntatt lengst i nord, og videre østover til Japan. I Norge er den forholdsvis vanlig langs kysten fra Oslofjorden til Farsund og Kvinesdal i Vest-Agder. Det finnes også en bestand i innlandet i Kviteseid i Telemark.
Gunvør Balle
Hun giftet seg i 1994 med oljeingeniør Sigurð í Jákupsstovu, og de flyttet til Qatar i tre år. I 1997 vendte de tilbake til Færøyene, og Balle ble salgssjef ved skipsverftet Tórshavnar skipsmiðja (nå MEST), senere direktør i datterselskapet PAM Offshore Service, et bemanningsselskap for olje- og gassindustrien.
I 2005 gikk hun inn i den færøyske utenrikstjenesten. Balle var Færøyenes representant på Island fra 2007 til 2010.
I 2010 var hun med å etablere Atlantic Biotechnology på Oyri, som dyrker dyreplankton som fôr til havbruket.
I perioden 2011–2015 var hun innvalgt på det færøyske Lagtinget. Hun var nestformann i Lagtingets kulturkomité og medlem av Færøyenes delegasjon til Vestnordisk råd. I perioden 2017–2020 var hun medlem av Tórshavn kommunestyre og Tórshavns 1. viseborgermester.
Nebbviftefly
Nebbviftefly (Polypogon tentacularia) er en sommerfugl som tilhører vifteflyene.. Den finnes på Østlandet i Norge, dessuten er den funnet i Trøndelag og Troms.
Utseende
Et middelsstort (vingespenn 23 – 29 mm, hannen litt større enn hunnen), spinkelt nattfly. Den kjennes lett på at labialpalpene, som stikker fram på undersiden av hodet, er flere ganger så lange som resten av hodet. De ytterste leddene spriker i V-form. Hannens antenner er fjærformede. Vingene er gulhvite til lysbrune med brungrå bestøvning. Forvingen har tre, ofte utydelige, brune tverrlinjer hvorav de to innerste er sterkt krummet eller vinklet, bakvingen har to tverrlinjer, begge ofte nesten usynlige.
Levevis
Arten lever på lysåpne steder. Larvene spiser visne blader av ulike urter, blant andre løvetann, gullris og svever. De voksne sommerfuglene flyr både om dagen og om natten, i juni – juli.
Utbredelse
Arten er utbredt fra Europa østover til Japan. I Norge er den lokal og sjelden på det indre Østlandet fra Telemark i sør til Oppdal i Trøndelag. Dessuten er den funnet i Kåfjord i Troms og muligens i Nesseby i Finnmark.
Fortriu
Fortriu eller kongedømmet Fortriu er navnet på et oldtidskongedømme i Piktland som er gitt av historikere, og det benyttes ofte synonymt med Piktland. Området lå bortimot sikkert rundt området Moray og Easter Ross og i nordlige Skottland, men har tradisjonelt blitt lokalisert rundt Strathearn i sentrale Skottland.
Ordet «Fortriu»
Ordet Fortriu er en moderne rekonstruksjon: det er en hypotetisk gammelirsk form av et ord som opptrer i genitiv eller dativ kasus som henholdsvis Fortrenn og Fortrinn. Den rekonstruktive piktiske formen ville være Uerturio, og faktisk ett av de to betydningsfulle piktiske stammene som romerske forfattere nedtegnet er Uerturiones. Endringen skjedde på grunn av at talere av goideliske språk bortimot alltid oversatte brytoniske språk som enten U/V, W eller Gw med en F, sammenlign eksempelvis med skotsk-gælisk Fionn med walisisk Gwyn, som begge betyr hvitt.
Kongedømmet: nord eller sør?
Tradisjonelt har kongedømmet blitt sett på som sentrert i sentrale Skottland, tilsvarende til kongedømmet til de sørlige piktere med et hovedområde kanskje i Strathearn. I løpet av det siste hundreåret eller så har dette blitt en konsensus blant forskere. Imidlertid har ny forskning ved Alex Woolf splintret denne konsensus, om ikke ideen i seg selv. Som Woolf har pekt ut, det eneste grunnlag for den var et slag som skjedde i Strathearn hvor krigere fra Fortriu deltok i.
Dette er opplagt en lite overbevisende grunn i seg selv ettersom det er faktisk to steder som het Strathearns, et sør og et nord i Skottland, og i tillegg ble hvert eneste slag kjempet på utsiden av området til den ene av stridspartene. Som kontrast, en nordlig utgave av Den angelsaksiske krønike gjør det klart at Fortriu var nord for fjellkjeden Mounth, det vil si øst for Grampian-fjellene, og i det området som Columba av Iona besøkte.
Bercháns profeti, kanskje skrevet på 1100-tallet, men hevder å være et profeti gjort i tidlig middelalder som uttrykker at «Mac Bethad, den ærefulle konge av Fortriu, vil ta [Skottland]». Da Mac Bethad var mormaer av Moray før han ble skottenes konge er det ingen tvil om at Moray var hva Fortriu fortsatt ble forstått som i høymiddelalderen. Fortriu er også nevnt som en av de syv piktiske oldtidskongedømmer i en kilde fra 1200-tallet som er kjent som De Situ Albanie.
Ny enighet om plassering
Det kan være liten eller ingen grunn til å tvile på at Fortriu var sentrert i nordlige Skottland. Andre forskere på piktere, som James E. Fraser, tar det nå for gitt at Fortriu lå i nordlige Skottland, sentrert i Moray og Easter Ross hvor også de fleste tidlige piktiske monumenter er lokalisert. Derav er det i disse området at det forente kongedømmet til pikterne kom fra, kanskje erobret eller underkastet seg sørlige Piktland etter fordrivelsen av northumbrianerne ved kong Bridei i slaget ved Dunnichen.
Nordmenns betydning
Å omplassere Fortriu nord for Mounth gir økt betydning til nordboere fra Norge. Tross alt var norrøne vikingers omfang i nordlige Skottland langt større enn i sørlige Skottland, og i nord erobret nordboerne og gjorde store områder til sine. Dannelsen av Alba eller Skottland fra Piktland har tradisjonelt blitt assosiert med en erobring av Cináed mac Ailpín (Kenneth I av Skottland) i 843, men denne hendelsen kan sannsynligvis bli bedre forstått i en sammenheng hvor det var en innvirkning av nordboernes press i nord og piktere i sør, foruten press fra Irland. Skotske og britiske historikere har tradisjonelt ignorert tilstedeværelsen av norrøn innvirkning i nordlige Skottland, men det har endret seg meget i de siste tiårene.
Alexander Wendt
Alexander Wendt er en sentral teoretiker innen den sosialkonstruktivistiske retningen i internasjonal politisk teori. Wendt og andre teoretikere som Peter J. Katzenstein, Michael Barnett og Friedrich Kratochwil har i løpet av relativt kort tid etablert konstruktivisme som en omstridt, men essensiell teoriretning innen internasjonal politisk tenkning.
Egersund Fayancemuseum
Egersund Fayancemuseum er en del av Dalane folkemuseum. Museet innehar gjenstander produsert av A/S Egersunds Fayancefabriks Co./Egersunds Potteri i perioden fra 1847 til 1979. Grunnlegger av fajansefabrikken var Johan Feyer. Museet har tilhold i de gamle fabrikklokalene i Egersund sentrum, som idag også er et kjøpesenter.
Alexander Wendt
Biografi
Wendt er født i 1958. Han studerte statsvitenskap og filosofi ved Macalester College. Wendt mottok sin doktorgrad i statsvitenskap fra University of Michigan i 1989. Hans veileder var Raymond Duvall. Wendt underviste ved Yale University fra 1989 til 1997, ved Dartmouth College fra 1997 til 1999, ved University of Chicago fra 1999 til 2004 og er nå (2006) Ralph D. Mershon professor i internasjonal sikkerhet ved Ohio State University.
Han er gift med Jennifer Mitzen, som også er medlem av Ohio State University sitt statsvitenskapelige institutt.
Tone Thiis Schjetne
Tone Thiis Schjetne (født 19. juli 1928 i Oslo, død 2. september 2015 i Trondheim) var en norsk billedhugger, bosatt i Trondheim.
Egersund Fayancemuseum
Fabrikken
I mer enn 132 år forsynte fabrikken i Egersund det norske folk med steintøy både til hverdag og fest. A/S Egersunds Fayancefabriks Co. hadde en usedvanlig omfangsrik produksjon med et vell av ulike modeller og dekorer. Gjennom den omfattende produksjonen gjenspeiles strømninger innenfor kunst- og moteverdenen i en lang periode.
Alexander Wendt
Sosialteori i internasjonal politikk
Wendts mest innflytelsesrike arbeid er Social Theory of International Politics, dette prosjektet bygger videre på, og utdyper hans artikkel Anarchy Is What States Make Of It fra 1992. Social Theory of International Politics kan vurderes som en respons til Kenneth Waltz sitt verk fra 1979, Theory of International Politics, den neorealistiske skolens kanoniserte verk.
Tone Thiis Schjetne
Familie
Tone Thiis var datter av domkirkearkitekt Helge Thiis og maleren Greta Thiis. Hun var gift med Per Schjetne, lege i Trondheim. Hun hadde fire søstre, også Ragna Thiis er billedkunstner.
Egersund Fayancemuseum
Fabrikken
Fabrikken ble stiftet i 1847 under navnet Egersunds Potteri. Grunnleggeren Johan Feyer hadde selv lært pottemakeri gjennom studier i Newcastle upon Tyne. I løpet av kort tid utviklet fabrikken seg til å bli Norges største steintøyprodusent.
Opprettelsen av museet
Etter at fabrikken ble nedlagt i 1979 overtok Dalane Folkemuseum fabrikkens arkiv og gjenstandssamling. Dette danner grunnstammen i Egersund Fayancemuseum som ble etablert i 1986. I 2010 flyttet Egersund Fayancemuseum i nye moderne lokaler i Fabrikkgaten 2 der den gamle fabrikken i sin tid holdt til.
Alexander Wendt
Sosialteori i internasjonal politikk
Wendt deler med realistene det grunnleggende premisset at statssystemet preges av en anarkistisk tilstand. Men han avviser at anarki alene er tilstrekkelig til å determinere et hobbesiansk scenario hvor statene konkurrerer mot hverandre for å sikre sin egen overlevelse. Wendt utfordrer med denne tilnærmingen selve logikken som tildeler anarkiet den sentrale rollen i neorealistisk tenkning. Han hevder derimot at det ikke eksisterer noen anarkistisk logikk per se. Wendt hevder at voldelig konkurranse kun er et av flere mulige handlingsforløp i et statssystem preget av anarki. Denne konklusjonen når Wendt ved å utfordre neorealismens materialisme og ved å fokusere på ideer, normer og kultur. I dette perspektivet vurderes statenes interesser, identitet og selve maktbegrepet å være konstituert av ideer. Derav uttaler Wendt at de sovjetiske ideene om den at den kalde krigen var en kald krig, faktisk er plausible.
Chililabombwe
Chililabombwe, tidligere navn Bancroft, gruveby i provinsen Copperbelt i Zambia. Hovedgruven, Bancroft Mine, dagens navn Konkola, ble åpnet i 1957. Byen har 76,848 innbyggere (1990). Navnet betyr kvekkende frosk på lokalspråket Bemba.
Alexander Wendt
Sosialteori i internasjonal politikk
I Social Theory of International Politics sies ideene, herunder interesser og identiteter, å være konstituert via en prosess basert på intersubjektivitet. De er resultat av en kontinuerlig tilpasning som betinges av staters interaksjon. Derav er det prosess, fremfor struktur, som determinerer den internasjonale politikkens natur. Til tross for at statssystemet til tider kan bære de distinkte attributtene realistene forfekter, trenger ikke dette være normaltilstanden, men derimot et resultat av en sosial konstruksjonsprosess.
Rheinmetall
Rheinmetall AG er en tysk kjøretøys- og våpenprodusent med hovedsete i Düsseldorf.
Alexander Wendt
Sosialteori i internasjonal politikk
Wendt sitt kanskje viktigste bidrag til internasjonal politisk teoretisering, synes å være at ved å plassere ideer, normer og kultur i slike fortolkninger, har han gitt et støt til akademiske framskritt innen fagfeltet. I opposisjon til neorealismens statiske materialistiske strukturalisme, bærer Wendts sosialteori med seg et transformerings- og fremskrittspotensial innen den statsvitenskapelige verden. Hans teori hevder nemlig å avdekke potensialet for mer kooperative internasjonale relasjoner.
Chililabombwe
Geografi
Byen ligger på 1 360 moh. i Copperbeltprovinsen i Zambia, 70 km nordvest for Kitwe, 12 kilometer fra grensen til Kongo.
Næringsvirksomhet
Byen har omfattende gruvevirksomhet. Det er Konkola-gruvene som driver virksomheten i dag.
Jernbane
Chililabombwe er endeholdeplass for det zambiske jernbanesystemet. Det er ikke persontransport, kun godstrafikk.
Rheinmetall
Selskapet ble grunnlagt i 1889 og har 18 548 ansatte. Det hadde i 2005 en omsetning på ca. 3,45 milliarder euro. Selskapet er notert på aksjeindeksen MDAX. Den norske statens pensjonsfond har eierinteresser i selskapet.
Chililabombwe
Vegnettet
Riksvei T3 kommer fra Chingola og Kitwe, den har fast dekke, asfalt,og er hovedvegforbindelsen til Den demokratiske republikken Kongo.
Tone Thiis Schjetne
Kunstnerisk virke
Hun var utdannet fra Kunstskolen i Trondheim (1946–1947) og Statens kunstakademi (1947–1949) under Per Palle Storm. Thiis Schjetne debuterte på Høstutstillingen i 1956 og hadde separatutstilling i Unge Kunstneres Samfund samme år.
Carazinho
Carazinho er en kommune i delstaten Rio Grande do Sul i sørregionen av Brasil.
Chililabombwe
Luftfart
Som de øvrige gruvebyene i Zambia har Chililabombwe en egen flystripe. Flystripens navn er Lubengele. Det er kun gresstripe som ligger på 1319 moh. Etter at flyplassen i Kitwe South Down mistet sine regulære ruteflyvninger i 2005 er nærmeste ruteflyplass i Ndola, 128 km unna.
Rheinmetall
Et av deres kanskje mest kjente produkt blant nordmenn er MG3, som lenge har vært i bruk i det norske Forsvaret.
Tone Thiis Schjetne
Kunstnerisk virke
Thiis Schjetne tilhørte en generasjon kunstnere som var svært synlig i det offentlige rom. I mange år var hun billedhugger ved Nidarosdomen, og har utført flere små og store skulpturer der, blant annet fremstillingen av Esekiel på Vestfronten.
Av hennes skulpturer er trolig verket Go'dagen (1980) mest kjent. Skulpturen viser en eldre kvinne i frakk og hatt. Forelegget for dette arbeidet var ei kokke i gamle Trondhjem som hilste «Go'dagen» til alle, og som også var modell for Thiis Schjetnes mor, maleren Greta Thiis. Bronseavstøpninger av dette verket er reist på torget i Trondheim og i Stavanger; på folkemunne kalles den Torgkona i begge byene, eller bare Kånå i Stavanger. Bronsestatuetten Go'dagen deles ut årlig i forbindelse med Trondheim kommunes kulturpris.
Andre av hennes arbeider er en portrettbyste av Tarjei Vesaas i Vinje (1986), Klovn og To klovner på Grønlands torg i Oslo (1992), Jentene i vinden i Narvik (1992), Budeia i Øvre Rendal og figurgruppen Fuglene flyr over ved Grenselandmuseet i Kirkenes.
I arbeidene til Thiis Schjetne ser man en syntese mellom det figurative og det abstrakte. Skulpturen har en hovedidé, en bevegelse, en rytme og en form, som er skissert, mens unødvendige detaljer er utelatt.
I 2020 ble det holdt en retrospektiv utstilling over verkene hennes i Trondheim.
Havbrasmer
Kroppsformen er langstrakt og oval, og de er sterkt sammentrykt fra sidene. De er mellomstore til store og kan bli nesten én meter lange. Øynene og munnen er store. De har én ryggfinne, som har samme størrelse og utseende som gattfinnen. Både rygg- og gattfinnen har piggstråler lengst fremme, men de er vanskelig å skille fra bløtstråler. Brystfinnene er lange og minner om vinger. Halefinnen er dypt kløftet. Skjellene er store og har ofte kjøler eller piggete utvekster.
De lever epi- eller mesopelagisk i tempererte eller varme hav. Slekten Eumegistus er som et unntak mer knyttet til bunnen. Føden består av mindre fisker og blekkspruter. Hos de fleste artene omdannes finner og kroppsform sterkt under veksten til voksen fisk.
Det er bare noen få av artene som det drives fiske etter, selv om de er utmerkede matfisker. De fiskes med line.
Kapelle (Nederland)
Kapelle er en kommune på øyen Zuid-Beveland i den nederlandske provinsen Zeeland. Til kommunen hører tettstedene Kapelle, Biezelinge, Schore, Eversdijk og Wemeldinge, av disse er Kapelle det største. Riksvei A58 og jernbanelinjen Vlissingen-Roosendaal (Stasjon Kapelle-Biezelinge) er hovedtrafikkårene til Kapelle.
De hervormde kerk
Kirken brukes av den nederlandske statskirken (ned. Nederlands Hervormde Kerk). Den eldste delen, koret, regnes å være fra rundt 1300, mens skipet ble bygget i 1427 og ble forhøyd rundt 1480. Sakristiet ble føyd til rundt 1400, nordkoret i det 15. århundre og gravkapellet i det 16. århundre. Tårnet fra det 14. århundre er uvanlig, det har et mindre tårn i hvert av sine fire hjørner. Også noe av inventaret er verd å nevne, for eksempel prekestolen fra 1600 og dåpshekken fra det 17. århundre.
Kansas State University
Kansas State University er et delstatseid universitet i Manhattan i delstaten Kansas, USA. Det er også en campus i Salina, Kansas, hvor det ligger et tilknyttet College of Technology and Aviation.
Historie
KSU ble grunnlagt i 1863 som Bluemont Central College – med 53 elever. Etter president Abraham Lincolns signering av den første Morrill Act i 1962 ble KSU landets første såkalte Land-grant-college, under navnet Kansas Agricultural College. Dagens navn fikk lærestedet 27. mars 1959.
Fra 1868 avholdt skolen såkalte Farmers Institutes, videreutdanningskurs for bønder. Åtte senere åpnet det kjemiske laboratoriet i Holtz Hall, og en stasjon for landbruksfaglige eksperimenter åpnet i 1887. Fireårige studier i veterinærmedisin tok til i 1905. I disse årene var fagkretsen økonomi, landbruk, ingeniørfag, allmenne lærerstudier og journalistikk. Blant mer kuriøse fag var «industriell journalistikk» og studier til kornmølleingeniør. Forøvrig fikk campus elektrisk gatelys i 1894, radiostasjon i 1924 og egen TV-stasjon allerede i 1948.
I 1968 talte både Martin Luther King jr. og Robert Kennedy til studentene ved KSU, begge samme år de ble skutt.
Skoler og studenter
Ved universitetet var det i alt 23 141 studenter høsten 2006, og 1 047 vitenskapelig ansatte. Lærertettheten er altså ganske lav etter amerikansk universitetsstandard, men blant offentlige universiteter får KSU høy rangering både av Princeton Review og Consumers Digest.
KSU består av ni colleges:
Skolepengene 2006 var årlig US$ 5 434 for studenter folkeregistrert i Kansas, og studiene gis opp til doktorgradsnivå. Det gis nesten 100 masterprogam og om lag 50 doktorgradsprogram. Studentene kommer fra samtlige delstater i USA og over 90 andre land.
Forskning og alumni
Utover undervisningen er det også rene vitenskapelige forskningsinstitutter ved KSU, enkelte holder meget høyt nivå:
Blant oppdagelsene ved KSU er blant annet laserteknologi nødvendig for utførelse av LASIC øye-kirurgi.
Kansas State University Gardens er et arboret og botanisk hage med bakgrunn i de landbruksvitenskapelige forskningsfeltene.
Det berømte, årlige Landon-foredraget har blitt holdt av seks presidenter, deriblant George W. Bush i 2006 og Bill Clinton i 2007. Blant kjente tidligere studenter i KSU Alumni finner vi tidligere pressetalsmann Merlin Fitzwater (Reagan, Bush), aktivisten Erin Brockovich, forsvarssjef Richard B. Myers, oppdageren David Fairchild, og en rekke amerikanske og utenlandske senatorer, guvernører, ministre, forretningsledere og vitenskapsfolk.
Geir Axelsen
Geir Axelsen (født 15. mai 1965 i Oslo) er en norsk samfunnsøkonom og tidligere politiker (Ap). Han ble i mai 2018 utnevnt til direktør i Statistisk sentralbyrå.
Han ble første gang ansatt i Finansdepartementet i 1997. Han var underdirektør i finansavdelingen og ble senere statssekretær i Finansdepartementet fra 2005 til 2009. Han har tidligere vært er direktør i Statoil med ansvar for makroøkonomi og energimarkedsanalyse. Frem til han ble leder for SSB var han assisterende arbeids- og velferdsdirektør og økonomi- og styringsdirektør i NAV.
Axelsen har vært partisekretær i Oslo Arbeiderparti (1994–1997), nestleder i AUFs sentralstyre (1989–1992), leder AUF i Oslo (1987–1988) og fylkessekretær for AUF i Oslo (1985–1987).
Andreas Færøy
Færøy debuterte på Norges U-19 landslag i 2001, fikk seks kamper for Norge og er notert med én skåring. Han studerte idrettsfag ved Bjerke videregående skole fra 2000 til 2003.
Mark Wilkinson
Mark Wilkinson (født 3. oktober 1952 i Windsor i England) er en britisk illustratør og billedkunstner. Han er mest kjent for å ha laget omslag til musikkalbum av Marillion og Fish, men han har også laget plateomslag for andre artister, i tillegg til konsertplakater, bokomslag, reklameillustrasjoner, tegneserier og annet. Wilkinsons stil er hovedsakelig innenfor «fantasi»-sjangeren, og han har blitt sammenlignet med andre illustratører som Roger Dean og Paul Whitehead.
Wilkinson laget alle plateomslagene til Marillions LP-er, EP-er og singler fram til Fish sluttet i gruppa i 1988. Omslagene er populære blant gruppas fans, men Wilkinson selv har sagt at han er misfornøyd med omslaget han laget til albumet Clutching at Straws i 1987, fordi han fikk for dårlig tid til å gjøre det ferdig: